pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“กรุงไทย” เปิดขายหุ้นกู้อนุพันธ์แฝง “Krungthai Fixed Range Inverse Floater” การันตีเงินต้น 100% ดีเดย์ 12-14 ก.ย.นี้
วันศุกร์ที่ 9 กันยายน 2565
“กรุงไทย” เปิดขายหุ้นกู้อนุพันธ์แฝง “Krungthai Fixed Range Inverse Floater” การันตีเงินต้น 100% ดีเดย์ 12-14 ก.ย.นี้
กรุงไทยตอบโจทย์ผู้ลงทุน ด้วยหุ้นกู้อนุพันธ์แฝงชุดใหม่ Krungthai Fixed Range Inverse Floater ชูจุดเด่นคุ้มครองเงินต้น 100% สร้างผลตอบแทนยั่งยืน รองรับภาวะตลาดผันผวน เสนอขายผู้ลงทุนสถาบันและผู้ลงทุนรายใหญ่ ลงทุนขั้นต่ํา 5 ลบ. เปิดจอง 12-14 ก.ย.2565
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ในฐานะธนาคารพาณิชย์ชั้นนําของประเทศ ธนาคารกรุงไทยมุ่งมั่นพัฒนาผลิตภัณฑ์การเงินและนวัตกรรมการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ท่ามกลางภาวะตลาดโลกที่มีความผันผวนสูง โดยธนาคารเป็นผู้นําในการออกหุ้นกู้อนุพันธ์แฝง จ่ายผลตอบแทนอ้างอิงปัจจัยตลาดต่างๆ เพื่อสร้างโอกาสเพิ่มผลตอบแทนจากการลงทุนให้ลูกค้า แต่คงจุดเด่นในการคุ้มครองเงินต้น 100% ซึ่งธนาคารได้ออกและเสนอขายหุ้นกู้อนุพันธ์แฝง “Krungthai Inverse Floater” และ Krungthai Fixed Range Inverse Floater ตั้งแต่เดือนมิถุนายน-สิงหาคม 2565 ที่ผ่านมา ได้รับการตอบรับเป็นอย่างดี มียอดการลงทุนรวมกว่า 7,700 ล้านบาท ถือเป็นกลุ่มผลิตภัณฑ์ทางการเงินที่ตอบโจทย์ผู้ลงทุนในทุกมิติ ด้วยจุดเด่นคุ้มครองเงินต้นโดยธนาคารกรุงไทยที่มีอันดับเครดิตระดับ AAA ตลอดระยะเวลาการลงทุนตั้งแต่ 1.5–3 ปี รับดอกเบี้ยทุก 3 เดือน มีผลตอบแทนขั้นต่ํา และมีโอกาสได้รับผลตอบแทนที่สูงขึ้นจากดอกเบี้ยตลาดที่อ้างอิง
จากความสําเร็จและผลตอบรับที่ดี ธนาคารได้ออกและเสนอขายหุ้นกู้อนุพันธ์แฝงรุ่นล่าสุด Krungthai Fixed Range Inverse Floater ยังคงชูจุดแข็งการคุ้มครองเงินต้น 100% โดยธนาคารกรุงไทย ที่มีอันดับเครดิตระดับ AAA อายุ 27 เดือน จ่ายดอกเบี้ยตลอดอายุการถือครองทุก 3 เดือน เริ่มต้น 2.50% ต่อปี หลังจากนั้นเป็นไปตามการเคลื่อนไหวของอัตราดอกเบี้ยอ้างอิง THOR รับประกันดอกเบี้ยขั้นต่ํา 0.50% ต่อปี ซึ่งผลตอบแทนที่ได้รับจาก “Krungthai Fixed Range Inverse Floater” มีโอกาสสูงกว่าทางเลือกการลงทุนอื่นที่มีอันดับเครดิตใกล้เคียงกัน โดยธนาคารเตรียมเสนอขาย “Krungthai Fixed Range Inverse Floater” แก่ผู้ลงทุนรายใหญ่ และผู้ลงทุนสถาบัน วงเงินลงทุนขั้นต่ํา 5 ล้านบาท ระหว่างวันที่ 12-14 กันยายน 2565 สําหรับนักลงทุนที่สนใจ สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือโทร. 02 -208 4817, 02-208-4673 , 02-208 4691
รัฐบาลไทย-ข่าวทำเนียบรัฐบาล-​รัฐบาลเดินหน้าแก้ไขปัญหาที่ดิน ออกหนังสืออนุญาตฯ แล้ว 1.12 ล้านไร่
วันอาทิตย์ที่ 30 ตุลาคม 2565
​รัฐบาลเดินหน้าแก้ไขปัญหาที่ดิน ออกหนังสืออนุญาตฯ แล้ว 1.12 ล้านไร่
​รัฐบาลเดินหน้าแก้ไขปัญหาที่ดิน ออกหนังสืออนุญาตฯ แล้ว 1.12 ล้านไร่
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมุ่งเน้นให้ประชาชนใช้ประโยชน์จากที่ดินให้เกิดประโยชน์สูงสุด ซึ่งต้องอาศัยการร่วมมือบูรณาการกันของทุกฝ่ายที่มีส่วนเกี่ยวข้อง เพื่อเร่งให้เกิดการดําเนินการให้เกิดผลสัมฤทธิ์ ตลอดจนเรื่องของการแก้ไขหรือปลดล็อกกฎหมายที่เกี่ยวข้อง นอกจากนี้ ยังให้หน่วยงานที่เกี่ยวข้องติดตามความคืบหน้าการแก้ไขปัญหาการตรวจพิสูจน์สิทธิการครอบครองและการใช้ประโยชน์จากที่ดิน โดยให้ยึดหลักการใช้ข้อเท็จจริงที่รอบด้าน และหลักการการเป็นกรรมสิทธิ์ของรัฐ แต่ให้สามารถเข้าใช้ประโยชน์ได้ในการแก้ปัญหา เพื่อไม่ให้เกิดปัญหาและผลกระทบใน
นางสาวรัชดา กล่าวว่า ที่ผ่านมารัฐบาลได้เร่งดําเนินการจัดที่ดินทํากินให้ชุมชน โดยได้จัดสรรที่ดินทํากินและที่อยู่อาศัยให้แก่ราษฎรที่ยากไร้และเกษตรกรตามหลักการของคณะกรรมการนโยบายที่ดินแห่งชาติ (คทช.) โดยได้ดําเนินการออกหนังสืออนุญาตแล้วใน 356 พื้นที่ 65 จังหวัด เนื้อที่ 1.12 ล้านไร่ จัดคนลงพื้นที่ จํานวน 73,809 ราย ใน 331 พื้นที่ 67 จังหวัด เนื้อที่ 501,475 ไร่ และส่งเสริมและพัฒนาอาชีพใน 247 พื้นที่ 65 จังหวัด เนื้อที่ 327,976 ไร่ รวมทั้งได้ดําเนินการมอบสมุดประจําตัวผู้ที่ได้รับการคัดเลือกการจัดที่ดินทํากิน จํานวน 55,589 เล่ม ใน 53 จังหวัด
“รัฐบาลมุ่งสร้างพื้นที่ทํากินให้แก่ประชาชน และได้กําหนดให้เป็นหนึ่งในยุทธศาสตร์ชาติ มีกลไกคณะกรรมการที่ดินแห่งชาติขับเคลื่อนการบูรณาการกับทุกภาคส่วนเพื่อแก้ปัญหาที่ดินทํากินที่เรื้อรังและซับซ้อน โดยจะอํานวยการดูแลประชาชนทั้งเรื่องการรวมกลุ่มให้เข้มแข็ง จัดตั้งเป็นสหกรณ์ และพัฒนาอาชีพ เพื่อนําไปสู่การมีรายได้เพิ่มอย่างยั่งยืนด้วย” นางสาวรัชดา กล่าว
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยข้อความสารแสดงความเสียใจของพลเอก ประวิตร ฯ รองนายกรัฐมนตรี รักษาราชการแทนนายกรัฐมนตรี ถึงนายกรัฐมนตรีสหราชอาณาจักร
วันศุกร์ที่ 9 กันยายน 2565
โฆษกรัฐบาลเปิดเผยข้อความสารแสดงความเสียใจของพลเอก ประวิตร ฯ รองนายกรัฐมนตรี รักษาราชการแทนนายกรัฐมนตรี ถึงนายกรัฐมนตรีสหราชอาณาจักร
โฆษกรัฐบาลเปิดเผยข้อความสารแสดงความเสียใจของพลเอก ประวิตร ฯ รองนายกรัฐมนตรี รักษาราชการแทนนายกรัฐมนตรี ถึงนายกรัฐมนตรีสหราชอาณาจักร
วันนี้ (วันที่ 9 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี มีข้อความสารถึงนายกรัฐมนตรีสหราชอาณาจักร (นางเอลิซาเบท ทรัสส์ The Right Honourable Elizabeth Truss MP) โดยสรุปสาระสําคัญจากข้อความสาร ดังนี้
รองนายกรัฐมนตรีได้แสดงความเสียใจอย่างสุดซึ้งต่อการเสด็จสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร ในนามรัฐบาลแห่งราชอาณาจักรไทย และประชาชนชาวไทย ผมขอแสดงความเสียใจอย่างสุดซึ้งในช่วงเวลาที่เศร้าโศกนี้
สมเด็จพระราชินีนาถเอลิซาเบธที่ 2 ทรงอุทิศพระวรกายและทรงเอาพระทัยใส่ประชาชนสหราชอาณาจักรและประชาคมทั่วโลกอย่างไม่รู้จักเหน็ดเหนื่อย ตลอดระยะเวลา 70 ปีแห่งการครองราชย์ พระองค์เป็นที่สรรเสริญและชื่นชมไปทั่วโลก และจะเป็นที่จดจําตลอดไป การเสด็จพระราชดําเนินเยือนประเทศไทยเมื่อปี พ.ศ. 2515 และ พ.ศ. 2539 จะเก็บเป็นความทรงจําในใจของคนไทย และในช่วงเวลาแห่งความสูญเสียนี้ ชาวไทยขอร่วม ระลึกถึง และสวดภาวนากับรัฐบาลสหราชอาณาจักร และประชาชนสหราชอาณาจักร
รัฐบาลไทย-ข่าวทำเนียบรัฐบาล-​โฆษกรัฐบาลเผย ของที่ระลึกสำหรับผู้นำเขตเศรษฐกิจและคู่สมรส ในการประชุม APEC 2022
วันอาทิตย์ที่ 6 พฤศจิกายน 2565
​โฆษกรัฐบาลเผย ของที่ระลึกสําหรับผู้นําเขตเศรษฐกิจและคู่สมรส ในการประชุม APEC 2022
​โฆษกรัฐบาลเผย ของที่ระลึกสําหรับผู้นําเขตเศรษฐกิจและคู่สมรส ในการประชุม APEC 2022
วันนี้ 6 พ.ย. 65 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยถึงของที่ระลึกสําหรับผู้นําและคู่สมรส และแขกพิเศษ ที่จะเข้าร่วมการประชุมผู้นําเขตเศรษฐกิจเอเปค 2022 ในช่วงที่ประเทศไทยเป็นเจ้าภาพจัดการประชุมฯ ซึ่งจะมี 7 ชิ้น ดังนี้
1. ภาพดุนโลหะ ขนาด 30 x 60 ซม. หนา 5 ซม. ผลิตจากโลหะรีไซเคิล สะท้อนถึงตัวอย่างที่เป็นรูปธรรมของ BCG ใช้เทคนิคดุนลายบนแผ่นโลหะรีไซเคิล โดยขึ้นเป็นรูปพระบรมมหาราชวัง มุมมองจากหอประชุมกองทัพเรือ ซึ่งเป็นสถานที่จัดงานเลี้ยงรับรองผู้นําเขตเศรษฐกิจเอเปคและคู่สมรส ประดับพื้นหลังด้วยตราสัญลักษณ์การเป็นเจ้าภาพเอเปคของไทย “ชะลอม” ที่จัดวางเป็นรูปทรงตราประจํายามของไทย ผลิตจากชุมชนคุณธรรมวัดศรีสุพรรณ (วัวลาย) จังหวัดเชียงใหม่
2. กล่องเครื่องประดับดุนโลหะ (สําหรับคู่สมรส) ขนาด 13 x 20 ซม. หนา 5 ซม. ใช้เทคนิคดุนลายบนแผ่นโลหะรีไซเคิล เป็นลวดลายด้วยตราสัญลักษณ์การเป็นเจ้าภาพเอเปคของไทย “ชะลอม” ที่จัดวางเป็นรูปทรงตราประจํายามของไทย ผลิตจากชุมชนคุณธรรมวัดศรีสุพรรณ (วัวลาย) จังหวัดเชียงใหม่ เช่นกัน
3. ผลิตภัณฑ์ผ้าไหมทอมือย้อมสีธรรมชาติจาก อ.ปักธงชัย จ.นครราชสีมา พิมพ์ลายตราสัญลักษณ์ชะลอม ประกอบด้วย เนคไท ผ้าคลุมไหล่ ผ้าเช็ดหน้า หน้ากากผ้า
ทั้งนี้ ของขวัญและของที่ระลึกทั้ง 3 รายการจะใช้บรรจุภัณฑ์ที่ผลิตจากไม้ยางพาราฆ่าเชื้อ ประดับตราสัญลักษณ์ APEC 2022 ด้านหน้าบรรจุภัณฑ์
ของขวัญที่ระลึกจากหน่วยงานของไทย
1. สมุดรายนามผู้ผลิตผ้าไหม และผู้ประกอบการทั่วประเทศฉบับพิเศษ โดยสํานักงานเสริมสร้างเอกลักษณ์ของชาติ สํานักงานปลัดสํานักนายกรัฐมนตรี
2. เหรียญกษาปณ์ที่ระลึกการประชุมฯ โดยกรมธนารักษ์
ของขวัญและของที่ระลึกจากสถาบันสิริกิติ์ มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ จํานวน 2 รายการ ได้แก่
1. กรอบรูปถมเงิน ขนาด 5 x 7 นิ้ว พร้อมภาพพระราชทานของผู้นําเขตเศรษฐกิจเอเปค ในระหว่างการเข้าเฝ้าฯ
2. กล่องลิเภาเลี่ยมขอบเงิน ตกแต่งเงินลงยาสี
ซึ่งทั้ง 2 รายการนี้จะมอบให้ผู้นําเขตเศรษฐกิจ และแขกพิเศษของรัฐบาลในภายหลัง
“รัฐบาลใส่ใจทุกรายละเอียดในการจัดการประชุมฯ ซึ่งของขวัญของที่ระลึกผ่านชุดความคิดว่าจะต้องนําเสนอเอกลักษณ์ความเป็นไทย ทรงคุณค่า มีเรื่องราวที่สามารถนําเสนอได้ และสอดคล้องกับการอนุรักษ์สิ่งแวดล้อม คํานึงถึงโมเดลเศรษฐกิจ BCG ทั้งนี้เพื่อให้ผู้นําทุกเขตเศรษฐกิจที่จะเดินทางมาร่วมการประชุมประทับใจในรายละเอียดการเตรียมการต้อนรับของไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-คกก.สุขภาพจิตแห่งชาติ เห็นชอบร่างแผนพัฒนาสุขภาพจิตแห่งชาติระยะที่ 2 “คนทุกช่วงวัยมีปัญญา อารมณ์ดี มีความสุข และอยู่ในสังคมอย่างทรงคุณค่า”
วันพุธที่ 31 สิงหาคม 2565
คกก.สุขภาพจิตแห่งชาติ เห็นชอบร่างแผนพัฒนาสุขภาพจิตแห่งชาติระยะที่ 2 “คนทุกช่วงวัยมีปัญญา อารมณ์ดี มีความสุข และอยู่ในสังคมอย่างทรงคุณค่า”
คณะกรรมการสุขภาพจิตแห่งชาติ มีมติเห็นชอบ (ร่าง) แผนพัฒนาสุขภาพจิตแห่งชาติ ฉบับที่ 1 (พ.ศ.2561-2580) ระยะที่ 2 (พ.ศ.2566-2570) ให้คนทุกช่วงวัยมีปัญญา อารมณ์ดี มีความสุข และอยู่ในสังคมอย่างทรงคุณค่า
คณะกรรมการสุขภาพจิตแห่งชาติ มีมติเห็นชอบ (ร่าง) แผนพัฒนาสุขภาพจิตแห่งชาติ ฉบับที่ 1 (พ.ศ.2561-2580) ระยะที่ 2 (พ.ศ.2566-2570) ให้คนทุกช่วงวัยมีปัญญา อารมณ์ดี มีความสุข และอยู่ในสังคมอย่างทรงคุณค่า พร้อมพิจารณาแนวทางการดูแลเรื่องความรุนแรง (Violence) ทั้งต่อตนเอง ต่อผู้อื่นและต่อสังคม โดยให้คณะอนุกรรมการระดับจังหวัดจัดทําแผนให้ครอบคลุมและเหมาะสมกับบริบทในพื้นที่
วันนี้ (31 สิงหาคม 2565) ที่กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขเป็นประธานการประชุมคณะกรรมการสุขภาพจิตแห่งชาติ ครั้งที่ 3/2565 และให้สัมภาษณ์ว่า ในปีงบประมาณ พ.ศ.2565มีการผลักดันให้จัดตั้งคณะอนุกรรมการประสานงานเพื่อบังคับใช้กฎหมายว่าด้วยสุขภาพจิตระดับจังหวัดครบทั้ง 76 จังหวัด ดําเนินงาน 6 ประเด็น ได้แก่ 1.สร้างเสริมความเข้มแข็งทางใจ 2.ลดอัตราการฆ่าตัวตาย 3.ดูแลผู้ป่วยจิตเวชที่มีความเสี่ยงสูงต่อการก่อความรุนแรง (SMI-V) 4.ดูแลประชาชนกลุ่มเสี่ยงจากสถานการณ์โควิด 19 5.ดูแลผู้ป่วย Long COVID-19 และ 6.ติดตามและฟื้นฟูสมรรถภาพผู้ป่วยจิตเวชเนื่องจากสารเสพติด ถือเป็นกลไกสําคัญที่ทําให้ภาคส่วนต่างๆ บูรณาการความร่วมมือในการแก้ไขปัญหาสุขภาพจิตของทุกกลุ่มวัยในชุมชน นอกจากนี้ ยังมีความก้าวหน้าเรื่องการดูแลช่วยเหลือด้านสุขภาพจิตแก่กลุ่มนักเรียน นักศึกษา ในสถานศึกษาและมหาวิทยาลัย รวมถึงสร้างมาตรฐานการให้บริการด้านจิตวิทยาการปรึกษาด้วย
ดร.สาธิต กล่าวต่อว่า ที่ประชุมยังได้พิจารณา (ร่าง) แผนพัฒนาสุขภาพจิตแห่งชาติ ฉบับที่ 1 (พ.ศ.2561-2580)ระยะที่ 2 (พ.ศ.2566-2570) ที่กําหนดวิสัยทัศน์ว่า “คนทุกช่วงวัยมีปัญญา อารมณ์ดี มีความสุข และอยู่ในสังคมอย่างทรงคุณค่า” มีเป้าหมาย 7 ประเด็น ได้แก่ 1.เด็กมีความฉลาดทางสติปัญญา (IQ) 2.เด็กมีความฉลาดทางอารมณ์ (EQ)3.ครอบครัวมีความเข้มแข็งและอบอุ่น 4.คนไทยมีสุขภาพจิตดี 5.ลดอัตราการฆ่าตัวตาย 6.จังหวัดมีการบูรณาการงานสุขภาพจิตตามมาตรฐาน และ 7.ประเทศไทยมีคะแนนความสุข (World Happiness Index) เพิ่มขึ้น โดยให้ฝ่ายเลขานุการปรับปรุงตามข้อเสนอในที่ประชุม และเสนอแผนต่อคณะรัฐมนตรีต่อไป นอกจากนี้ ได้พิจารณาแนวทางการดูแลความรุนแรงทั้งต่อตนเอง ต่อผู้อื่นและต่อสังคม โดยจัดระบบการดูแลผู้ป่วยจิตเวช (Severe MentalIllness with Violence : SMI-V) ตั้งแต่การคัดกรองผู้ป่วยจิตเวชที่มีความเสี่ยงต่อการก่อความรุนแรง, การส่งต่อผู้ป่วยเพิ่มการเข้าถึงบริการด้วยความช่วยเหลือของเจ้าหน้าที่ตํารวจ ร่วมกับสายด่วน 1669 และองค์การบริหารส่วนท้องถิ่น,การดูแลรักษาโดยทีมสหวิชาชีพในโรงพยาบาล และฟื้นฟูด้วยระบบ case management โดยชุมชน ซึ่งที่ประชุมได้มอบให้คณะอนุกรรมการระดับจังหวัดจัดทําแผนให้ครอบคลุมและเหมาะสมกับบริบทในพื้นที่ และนําเสนอความก้าวหน้าในการประชุมครั้งต่อไป
********************************** 31 สิงหาคม 2565
รัฐบาลไทย-ข่าวทำเนียบรัฐบาล-​รองนายกฯ พล.อ.ประวิตรฯ ลงจี้ 13 มาตรการรับฤดูฝนป้องอุทกภัยใต้ และติดตามการแก้ปัญหาปาล์มน้ำมัน
วันจันทร์ที่ 17 ตุลาคม 2565
​รองนายกฯ พล.อ.ประวิตรฯ ลงจี้ 13 มาตรการรับฤดูฝนป้องอุทกภัยใต้ และติดตามการแก้ปัญหาปาล์มน้ํามัน
​รองนายกฯ พล.อ.ประวิตรฯ ลงจี้ 13 มาตรการรับฤดูฝนป้องอุทกภัยใต้ และติดตามการแก้ปัญหาปาล์มน้ํามัน
วันนี้ (17 ตุลาคม 2565) เวลา 09.30 น. พล.อ.คงชีพ ตันตระวาณิชย์ โฆษกประจํารองนายกรัฐมนตรี เปิดเผยว่า พล.อ. ประวิตร วงษ์สุวรรณ รองนายกรัฐมนตรี พร้อมรัฐมนตรีว่าการกระทรวงกระทรวงดิจิทัลเพื่อเศรษฐกิจและสังคม รัฐมนตรีช่วยว่าการกระทรวงการคลัง และรัฐมนตรีช่วยว่าการกระทรวงกลาโหม พร้อมคณะ ได้เดินทางลงภาคใต้ เพื่อติดตามสถานการณ์น้ําและเตรียมการรับมือฤดูฝน รวมทั้งความคืบหน้าการแก้ปัญหาปาล์มน้ํามันในพื้นที่ภาคใต้ โดยรับฟังการบรรยายสรุป ณ ศาลากลาง จังหวัดสุราษฎร์ธานี มีผู้ว่าการจังหวัด และหัวหน้าส่วนราชการให้การต้อนรับ
โดยภาพรวมภาคใต้กําลังเข้าสู่ฤดูฝน คาดการณ์สถานการณ์น้ําในพื้นที่ภาคใต้ จากร่องมรสุมพาดผ่านและพายุโซนร้อนจากทะเลจีนใต้ ส่งผลให้ฝนตกหนัก ปริมาณน้ําสะสมในพื้นที่มากขึ้น เสี่ยงต่อน้ําป่าไหลหลากและน้ําท่วมฉับพลัน ในจังหวัดชุมพร ระนอง พังงา กระบี่ ภูเก็ต สุราษฎร์ธานี นครศรีธรรมราช และสตูล การบริหารจัดการลุ่มน้ําและโครงการแหล่งเก็บกักน้ํา มุ่งแก้ปัญหาอุทกภัยเป็นหลักและภัยแล้งไปพร้อมกัน
สําหรับการแก้ปัญหาปาล์มน้ํามัน ได้รับการแก้ไขจากรัฐบาลปัจจุบันมาตลอด จากมาตรการต่างๆ ส่งผลให้ราคาปาล์มน้ํามันดีขึ้นต่อเนื่องกว่าร้อยละ 150 และสามารถทําสถิติส่งออกสูงสุด 6.2 แสนตันในปี 2564 และคาดว่าราคาปาล์มน้ํามันในปี 2565 เฉลี่ยอยู่ที่ 7.5 บาท/กิโลกรัม
พล.อ.ประวิตร ได้ย้ําให้สํานักงานทรัพยากรน้ําแห่งชาติ (สทนช.) จังหวัด และทุกส่วนราชการที่เกี่ยวข้อง โดยเฉพาะกรมชลประทาน กรมป้องกันและบรรเทาสาธารณภัย เตรียมการรับฤดูฝนภาคใต้ที่กําลังมาถึง โดยเน้น 13 มาตรการรับมือฤดูฝน และให้ความสําคัญ สํารวจพื้นที่เสี่ยงและความพร้อมของสถานีสูบน้ํา สิ่งกีดขวางทางน้ํา โดยให้บริหารจัดการน้ํา ผ่านคณะกรรมการลุ่มน้ําและคณะอนุกรรมการทรัพยากรน้ําจังหวัด พร้อมทั้งขอให้นําบทเรียน การป้องกันและแก้ปัญหาพื้นที่เสี่ยงปีที่ผ่านมา มาบริหารจัดการลดความเสี่ยงและผลความเสียหายจากอุทกภัย และต้องให้ความสําคัญ แจ้งเตือนและนําประชาชนออกจากพื้นที่ให้ทันเหตุการณ์ หากเกิดน้ําป่าไหลหลากดินโคลนถล่ม เพื่อความปลอดภัยของประชาชน พร้อมกันนี้ ขอให้ สทนช. เตรียมความพร้อมจัดตั้งศูนย์บริหารจัดการน้ําส่วนหน้า ในพื้นที่จังหวัดสุราษฎร์ธานี หากจําเป็น
พล.อ.ประวิตร ยังได้ย้ําถึงนโยบายรัฐบาลกับการบริหารจัดการปาล์มน้ํามัน ผ่าน คณะกรรมการปาล์มน้ํามันแห่งชาติ ที่มุ่งแก้ปัญหาปาล์มล้นตลาดและราคาปาล์มน้ํามันตกต่ํามาตลอด โดยออกมาตรการผลักดันการส่งออกและนําน้ํามันปาล์มส่วนเกินมาผลิตพลังงาน รวมทั้งติดมิเตอร์วัดน้ํามันปาล์มดิบ ส่งผลราคาปาล์มน้ํามันดีขึ้นต่อเนื่อง รวมทั้งเตรียมออกมาตรการระยะยาว แปรรูป เพิ่มมูลค่าให้ปาล์มน้ํามันเป็นพืชเศรษฐกิจที่ยั่งยืน สําหรับ การบูรณาการพัฒนาปาล์มน้ํามันของจังหวัดสุราษฎร์ธานี ขอให้มุ่งเป้า Oil Palm City ที่ส่งเสริมการผลิตปาล์มน้ํามันอย่างยั่งยืนและดูให้มีการซื้อขายปาล์มน้ํามันที่เป็นธรรม เพื่อดูแลเกษตรกรอย่างทั่วถึงในพื้นที่ พร้อมขอขอบคุณ เกษตรกรปาล์มน้ํามันและทุกหน่วยงานที่เกี่ยวข้อง ที่ร่วมขับเคลื่อนมาตรการปาล์มน้ํามันอย่างได้ผล
รัฐบาลไทย-ข่าวทำเนียบรัฐบาล-​รัฐบาลไทยขอให้ผู้นำจากทั่วโลกใช้โอกาสทองในช่วงเดือนพฤศจิกายน 2565 ที่จะเดินทางมาร่วมการประชุมในภูมิภาคเอเชียตะวันออกเฉียงใต้ คลี่คลายปัญหาสถานการณ์ระหว่างประเทศ
วันพุธที่ 28 กันยายน 2565
​รัฐบาลไทยขอให้ผู้นําจากทั่วโลกใช้โอกาสทองในช่วงเดือนพฤศจิกายน 2565 ที่จะเดินทางมาร่วมการประชุมในภูมิภาคเอเชียตะวันออกเฉียงใต้ คลี่คลายปัญหาสถานการณ์ระหว่างประเทศ
​รัฐบาลไทยขอให้ผู้นําจากทั่วโลกใช้โอกาสทองในช่วงเดือนพฤศจิกายน 2565 ที่จะเดินทางมาร่วมการประชุมในภูมิภาคเอเชียตะวันออกเฉียงใต้ คลี่คลายปัญหาสถานการณ์ระหว่างประเทศ
วันนี้ (28 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลไทยเรียกร้องให้มหาอํานาจของโลกใช้การประชุมระดับภูมิภาคและระดับโลกที่จะเกิดขึ้นในเอเชียตะวันออกเฉียงใต้ในเดือนพฤศจิกายนนี้ เป็นเวทีเพื่อโอกาสหารือแนวทางแก้ไขสําหรับสถานการณ์ระหว่างประเทศ
โฆษกประจําสํานักนายกรัฐมนตรี เปิดเผยว่า นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ กล่าวถ้อยแถลงในช่วงการอภิปรายทั่วไปต่อที่ประชุมสมัชชาสหประชาชาติ สมัยสามัญ ครั้งที่ 77 (United Nations General Assembly — UNGA) ณ สํานักงานใหญ่สหประชาชาติ นครนิวยอร์กว่า การประชุมสุดยอดอาเซียนและการประชุมที่เกี่ยวข้อง (ASEAN Summit) ในวันที่ 11-13 พฤศจิกายน 2565 ณ กรุงพนมเปญ การประชุมผู้นําจี 20 (G20) ในวันที่ 15-16 พฤศจิกายน 2565 ที่เมืองบาหลี และการประชุมผู้นําเขตเศรษฐกิจเอเปค (APEC) ในวันที่ 18-19 พฤศจิกายน 2565 ที่กรุงเทพมหานคร ถือเป็นโอกาสสําคัญสําหรับผู้นําระดับโลกในการเจรจา และค้นหาแนวทางออกสําหรับสถานการณ์ยูเครน ซึ่งส่งผลกระทบต่อเศรษฐกิจ พลังงาน และความมั่นคงด้านอาหารของโลก ซึ่งสหประชาชาติสามารถเข้ามามีส่วนร่วมด้วย
“สถานการณ์ยูเครนส่งผลให้เกิดปัญหา และความท้าทาย ในปัจจุบัน เกิดผลกระทบต่อหลาย ๆ ประเทศ สินค้าอุปโภค บริโภคมีราคาสูงขึ้น รัฐบาลไทยเห็นว่าการจะรับมือกับความท้าทายในปัจจุบัน ทุกฝ่ายควรร่วมหารือ และเปิดช่องทางการสื่อสาร ซึ่งการกระชับความร่วมมือและการหารือในระดับพหุภาคีระหว่างหุ้นส่วน ถือว่ามีความสําคัญอย่างยิ่งที่จะรับมือกับความท้าทายและวิกฤตต่าง ๆ ทั้งนี้ ในเดือนพฤศจิกายน 2565 ระหว่างวันที่ 11-19 พ.ย. ผู้นําจากทั่วโลกจะมีการประชุมร่วมกันติดต่อกันตลอดทั้งสัปดาห์ใน 3 แห่งที่จะจัดขึ้นในภูมิภาคเอเซียตะวันออกเฉียงใต้นี้ เริ่มต้นที่ประเทศกัมพูชาในการประชุมอาเซียน ต่อด้วยการประชุมจี20 ที่ประเทศอินโดนีเซีย และสุดท้ายที่ประเทศไทยในการประชุมเอเปค ดังนั้น ทุกฝ่ายอาจพิจารณาใช้โอกาสนี้ในการหารือคลี่คลายสถานการณ์ระหว่างประเทศที่ยังเป็นปัญหาอยู่ในปัจจุบัน” นายอนุชาฯ กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดสิงห์บุรี
วันจันทร์ที่ 24 ตุลาคม 2565
ข่าวสารการลงพื้นที่ตรวจราชการ จังหวัดสิงห์บุรี
วันที่ 24 ตุลาคม 2565
นายกฯ ลงพื้นที่ตรวจติดตามการแก้ไขปัญหาน้ําท่วม จ.สิงห์บุรี เน้นย้ําสร้างความเข้าใจกับประชาชนถึงสาเหตุน้ําท่วม-ระบบการระบายน้ํา ยืนยันรัฐบาลไม่ได้นิ่งนอนใจ พร้อมช่วยเหลือประชาชนอย่างเต็มที่
นายกฯ ลงเรือพบปะให้กําลังใจประชาชนที่ประสบอุทกภัย ต.บางกระบือ อ.เมือง จ.สิงห์บุรี กดปุ่มเดินเครื่องสูบน้ํา เร่งระบายน้ําออกจากพื้นที่บ้านเรือนประชาชนลงสู่แม่น้ําเจ้าพระยา ประชาชนขอบคุณนายกฯ มาเยี่ยมให้กําลังใจ
นายกฯ เยี่ยมให้กําลังใจประชาชนที่ประสบอุทกภัย บริเวณหมู่ที่ 3 ต.พิกุลทอง อ.ท่าช้าง จ.สิงห์บุรี กําชับเร่งสํารวจความเสียหาย เพื่อฟื้นฟูเยียวยาช่วยเหลือประชาชน ย้ํารัฐบาลจะเร่งแก้ปัญหาโดยเร็วที่สุด
รัฐบาลไทย-ข่าวทำเนียบรัฐบาล-โฆษกรัฐบาลเผย เงินสำรองระหว่างประเทศของไทยอยู่ในระดับสูง มากเป็นอันดับที่ 12 ของโลก สาเหตุที่เงินสำรองฯปรับลดลงมาจากตลาดการเงินที่ผันผวน ยืนยันตลาดการเงินของไทยยังแข็งแกร่งและมีเสถียรภาพ
วันอาทิตย์ที่ 18 กันยายน 2565
โฆษกรัฐบาลเผย เงินสํารองระหว่างประเทศของไทยอยู่ในระดับสูง มากเป็นอันดับที่ 12 ของโลก สาเหตุที่เงินสํารองฯปรับลดลงมาจากตลาดการเงินที่ผันผวน ยืนยันตลาดการเงินของไทยยังแข็งแกร่งและมีเสถียรภาพ
โฆษกรัฐบาลเผย เงินสํารองระหว่างประเทศของไทยอยู่ในระดับสูง มากเป็นอันดับที่ 12 ของโลก สาเหตุที่เงินสํารองฯปรับลดลงมาจากตลาดการเงินที่ผันผวน ยืนยันตลาดการเงินของไทยยังแข็งแกร่งและมีเสถียรภาพ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีมูลค่าเงินสํารองระหว่างประเทศของประเทศปรับลดลง เป็นผลมาจากการแข็งค่าอย่างต่อเนื่องของเงินดอลลาร์ พร้อมเน้นย้ําไม่พบสัญญาณการเคลื่อนย้ายเงินทุนที่ผิดปกติ และระดับเงินสํารองฯ เมื่อเทียบต่อ GDP ยังสูงกว่าหลายประเทศ
โฆษกประจําสํานักนายกรัฐมนตรี กล่าวว่า จากข้อมูลของธนาคารแห่งประเทศไทย (ธปท.) พบว่า มูลค่าเงินสํารองระหว่างประเทศที่ปรับลดลงจาก 2.78 แสนล้านดอลลาร์ในช่วงต้นปี มาอยู่ที่ระดับ 2.4 แสนล้านดอลลาร์ เป็นผลมาจากการตีมูลค่าเงินสํารองฯ ที่อยู่ในสินทรัพย์หลายสกุลเงินให้เป็นสกุลดอลลาร์ โดยเงินสกุลดอลลาร์ที่แข็งค่าขึ้น ทําให้สินทรัพย์สกุลอื่น ๆ เมื่อตีมูลค่าเป็นรูปดอลลาร์มีมูลค่าลดลง ซึ่งในช่วงสัปดาห์ที่ผ่านมา ตลาดการเงินผันผวนสูงขึ้นจากตัวเลขเงินเฟ้อสหรัฐฯ ที่อยู่ในระดับสูงต่อเนื่อง และเป็นเหตุการณ์ปกติในช่วงที่ค่าเงินดอลลาร์เคลื่อนไหวผันผวนสูง มูลค่าเงินสํารองฯ ก็จะผันผวนสูงขึ้นตามไปด้วย
นอกจากนี้ ธนาคารแห่งประเทศไทยยังยืนยันว่า ไม่พบสัญญาณการเคลื่อนย้ายเงินทุนที่ผิดปกติ และประเทศไทยยังมีฐานะทางการเงินที่ดี จากระดับเงินสํารองฯ ที่อยู่ประมาณ 2.4 แสนล้านดอลลาร์ ทําให้ไทยเป็นประเทศที่มีเงินสํารองฯ มากที่สุดเป็นอันดับที่ 12 ของโลก และเมื่อเทียบเงินสํารองฯ ต่อ GDP จะคิดเป็น 48% ของ GDP ซึ่งสูงเป็นอันดับที่ 6 ของโลก รวมถึงยังสูงกว่าหนี้ต่างประเทศระยะสั้นของไทยถึงเกือบ 3 เท่า
“สถานการณ์เศรษฐกิจที่ผันผวน ปัญหาเงินเฟ้อสูง ราคาน้ํามันแพง และราคาสินค้าปรับสูงขึ้น รวมถึงตลาดการเงินที่ผันผวน ได้สร้างผลกระทบต่อค่าเงิน และเงินสํารองระหว่างประเทศ เป็นผลกระทบที่เกิดขึ้นกับหลาย ๆ ประเทศในโลก อย่างไรก็ตาม ไทยยังมีเงินสํารองระหว่างประเทศที่เพียงพอจะรับมือสถานการณ์ในปัจจุบัน ตลอดจน ตลาดการเงินของไทยยังคงมีความแข็งแกร่ง มีเสถียรภาพ รวมทั้งไทยยังมีศักยภาพ เป็นที่น่าสนใจ และสร้างความเชื่อมั่นให้กับต่างประเทศและนักลงทุนได้” นายอนุชาฯ กล่าว
รัฐบาลไทย-ข่าวทำเนียบรัฐบาล-“อนุทิน” เตรียมบินเกาหลีใต้ ร่วมพิธีสัตยาบัน IVI และประชุม World Bio Summit ครั้งแรกของโลก
วันอาทิตย์ที่ 23 ตุลาคม 2565
“อนุทิน” เตรียมบินเกาหลีใต้ ร่วมพิธีสัตยาบัน IVI และประชุม World Bio Summit ครั้งแรกของโลก
รองนายกรัฐมนตรีและรัฐมนตรีว่าการกระทรวงสาธารณสุข พร้อมผู้บริหารกระทรวงสาธารณสุข เตรียมเดินทางไป “เกาหลีใต้” เข้าร่วมพิธีให้สัตยาบันกับสถาบันวัคซีนสากล (IVI) เสริมสร้างความมั่นคงด้านวัคซีน และประชุม World Bio Summit 2022 ที่จัดเป็นครั้งแรกของโลก
รองนายกรัฐมนตรีและรัฐมนตรีว่าการกระทรวงสาธารณสุข พร้อมผู้บริหารกระทรวงสาธารณสุข เตรียมเดินทางไป “เกาหลีใต้” เข้าร่วมพิธีให้สัตยาบันกับสถาบันวัคซีนสากล (IVI) เสริมสร้างความมั่นคงด้านวัคซีน และประชุม World Bio Summit 2022 ที่จัดเป็นครั้งแรกของโลก เกี่ยวกับอนาคตของวัคซีนและชีวอนามัย จากประสบการณ์โรคโควิด 19
วันนี้ (23 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ช่วงระหว่างวันที่ 24-27 ตุลาคม 2565 ตนพร้อมด้วย นพ.โอภาส การย์กวินพงศ์ ปลัดกระทรวงสาธารณสุข นพ.ธเรศ กรัษนัยรวิวงค์ รักษาราชการแทนอธิบดีกรมควบคุมโรค และคณะผู้แทนจากกระทรวงสาธารณสุข จะเดินทางไปยังกรุงโซล สาธารณรัฐเกาหลี เพื่อเข้าร่วมพิธี Thailand - IVI Ratification Ceremony เนื่องในวันครบรอบ 25 ปีของการก่อตั้งสถาบันวัคซีนสากล (IVI) ตามคําเชิญของอธิบดี IVI ให้เข้าร่วมพิธีรับมอบและให้สัตยาบันในฐานะตัวแทนของประเทศไทย ซึ่งการที่ไทยเข้าร่วม IVI จะช่วยส่งเสริมความร่วมมือระหว่างองค์กร ขยายบทบาทและภารกิจระดับโลกของประเทศไทยในการเข้าถึงวัคซีน ซึ่งเรามีสถาบันวัคซีนแห่งชาติเป็นหน่วยงานหลักในการร่วมมือเพื่อเพิ่มความมั่นคงด้านวัคซีน
นอกจากนี้ จะเข้าร่วมการประชุม World Bio Summit 2022 ซึ่งเป็นเวทีใหม่ที่สาธารณรัฐเกาหลีร่วมกับองค์การอนามัยโลกจัดขึ้นเป็นครั้งเเรกของโลก โดยเชิญผู้นําประเทศต่างๆ มากกว่า 18 ประเทศ ทั้งในสหรัฐอเมริกา ยุโรป เอเชียเเละแอฟริกา รวมถึงผู้แทนบริษัทวัคซีน ผู้แทนองค์กรการกุศลเอกชน และผู้เชี่ยวชาญด้านโรคติดเชื้อ เพื่อหารือเกี่ยวกับ “อนาคตของวัคซีนและชีวอนามัย” จากประสบการณ์และบทเรียนที่ได้จากการระบาดของโรคโควิด 19 พร้อมเสนอวิธีการเสริมสร้างความสามารถในการตอบสนองต่อโรคติดเชื้อในอนาคต รวมถึงจะมีการหารือทวิภาคีระหว่างกระทรวงสาธารณสุขไทยและกระทรวงสาธารณสุขและสวัสดิการแห่งสาธารณรัฐเกาหลีด้วย
****************************************************** 23 ตุลาคม 2565
รัฐบาลไทย-ข่าวทำเนียบรัฐบาล-ดัชนีราคาค่าก่อสร้างบ้านมาตรฐาน ไตรมาส 3 ปี 2565 ปรับเพิ่มขึ้นต่อเนื่องต้นทุนที่เพิ่มถูกถ่ายโอนสู่ราคาของที่อยู่อาศัย
วันพุธที่ 12 ตุลาคม 2565
ดัชนีราคาค่าก่อสร้างบ้านมาตรฐาน ไตรมาส 3 ปี 2565 ปรับเพิ่มขึ้นต่อเนื่องต้นทุนที่เพิ่มถูกถ่ายโอนสู่ราคาของที่อยู่อาศัย
รายงานดัชนีราคาค่าก่อสร้างบ้านมาตรฐาน ไตรมาส 3 ปี 2565 พบว่าราคาเพิ่มขึ้นต่อเนื่อง โดยมีค่าดัชนีเท่ากับ 132.2 ปรับตัวเพิ่มขึ้น 6.2% เมื่อเทียบกับช่วงเวลาเดียวกันของปีก่อน (YoY) และเพิ่มขึ้น 0.8% เมื่อเทียบกับไตรมาส 2 ปี 2565 (QoQ)
ศูนย์ข้อมูลอสังหาริมทรัพย์ ธนาคารอาคารสงเคราะห์ รายงานดัชนีราคาค่าก่อสร้างบ้านมาตรฐาน ไตรมาส 3 ปี 2565 พบว่าราคาเพิ่มขึ้นต่อเนื่อง โดยมีค่าดัชนีเท่ากับ 132.2 ปรับตัวเพิ่มขึ้น 6.2% เมื่อเทียบกับช่วงเวลาเดียวกันของปีก่อน (YoY) และเพิ่มขึ้น 0.8% เมื่อเทียบกับไตรมาส 2 ปี 2565 (QoQ) โดยปัจจัยที่ส่งผลให้ดัชนีราคาเพิ่มขึ้นเมื่อเทียบกับช่วงเดียวกันของปีก่อน (YoY) มาจากค่าตอบแทนในหมวดงานออกแบบก่อสร้างและงานระบบที่เพิ่มขึ้นทุกรายการ โดยเพิ่มขึ้นมากที่สุดในหมวดงานวิศวกรรมโครงสร้างร้อยละ 8.0 เมื่อเทียบกับช่วงเวลาเดียวกันของปีก่อน
ดร.วิชัย วิรัตกพันธ์ รักษาการผู้อํานวยการศูนย์ข้อมูลอสังหาริมทรัพย์ ธนาคารอาคารสงเคราะห์ เปิดเผยว่า ภาพรวมของราคาค่าก่อสร้างบ้านในปี 2565 ยังคงมีการขึ้นต่อเนื่องตั้งแต่ไตรมาส 1 ถึงไตรมาส 3 โดยดัชนีราคาค่าก่อสร้างบ้านมาตรฐาน ไตรมาส 3 ปี 2565 ปรับตัวขึ้นมาอยู่ที่ 132.2 จุด สูงกว่าช่วงเดียวกันของปีก่อน (YoY) 6.2% เป็นอัตราการเปลี่ยนแปลงที่เพิ่มขึ้นสูงสุดในรอบ 19 ไตรมาส ซึ่งเป็นผลมาจากการเพิ่มขึ้นของราคาน้ํามันซึ่งเป็นทั้งต้นทุนการผลิตและต้นทุนในการขนส่ง แต่มีแนวโน้มที่ราคาค่าก่อสร้างบ้านจะปรับขึ้นแบบชะลอตัวลงแล้ว เนื่องจากพบว่าอัตราการเปลี่ยนแปลงเมื่อเทียบกับไตรมาสก่อนหน้า (QoQ) ลดลงมาอย่างต่อเนื่อง มาอยู่ที่ 0.8% ในไตรมาส 3 จาก ร้อยละ 3.9% และ 1.1% ในไตรมาส 1 และ 2 ที่ผ่านมา (รายละเอียดดูแผนภูมิที่ 1 - 2)
หากวิเคราะห์ถึงองค์ประกอบที่สําคัญของการปรับเพิ่มของดัชนีราคาค่าก่อสร้างบ้านมาตรฐานในไตรมาส 3 ปี 2565 พบว่า มีการปรับราคาค่าก่อสร้างในเกือบทุกหมวดเมื่อเทียบกับปีก่อน (YoY) โดยในหมวดงานออกแบบก่อสร้างและงานระบบ มีการปรับเพิ่มในงานวิศวกรรมโครงสร้างจากปีก่อนสูงถึง 8.0% ส่วนหมวดวัสดุก่อสร้างมีการปรับเพิ่มจากปีก่อนมากสุดในหมวดย่อยสุขภัณฑ์ 13.2% เหล็กและผลิตภัณฑ์เหล็ก 11.5% และไม้และผลิตภัณฑ์ไม้ 9.5% นอกจากนี้ ยังมีการปรับขึ้นค่าก่อสร้างบ้านในหมวดแรงงานจากปีก่อนอีก 5.6% ทั้งนี้พบว่า มีเฉพาะราคาของกระเบื้องที่มีการลดลงจากช่วงเวลาเดียวกันของปีก่อนเล็กน้อยที่ 3.2%(รายละเอียดดูตารางที่ 1 - 2)
จากการวิเคราะห์ถึงองค์ประกอบที่ทําให้ราคาค่าก่อสร้างบ้านมาตรฐานเพิ่มขึ้น ยังคงมีปัจจัยสําคัญจากการที่ราคาวัสดุก่อสร้างส่วนใหญ่ยังคงปรับตัวเพิ่มขึ้น แต่ก็มีทิศทางคงที่หรือปรับลดลงเล็กน้อย เมื่อเทียบกับไตรมาสก่อนหน้า (QoQ) อย่างไรก็ตาม ในไตรมาส 4 ปี 2565 ยังคงมีความเสี่ยงจากราคาน้ํามันที่อาจปรับตัวสูงขึ้นจากสงคราม และอัตราดอกเบี้ยขาขึ้น ที่จะส่งผลต่อต้นทุนการดําเนินการของผู้ผลิตและผู้รับเหมาก่อสร้าง
รัฐบาลไทย-ข่าวทำเนียบรัฐบาล-รัฐบาลตั้งวอร์รูมติดตามพายุโนรูอย่างใกล้ชิด เตรียมชุดปฏิบัติการพร้อมช่วยเหลือประชาชน
วันพุธที่ 28 กันยายน 2565
รัฐบาลตั้งวอร์รูมติดตามพายุโนรูอย่างใกล้ชิด เตรียมชุดปฏิบัติการพร้อมช่วยเหลือประชาชน
วันพุธที่ 28 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลพร้อมรับมือผลกระทบจากพายุ “โนรู” ในช่วงวันที่ 28 ก.ย.-1ต.ค.65
โดยเปิดศูนย์อํานวยการติดตามสถานการณ์พายุเพื่อคาดการณ์บริเวณที่จะได้รับผลกระทบอย่างใกล้ชิด
พร้อมสั่งการกองอํานวยการป้องกันและบรรเทาสาธารณภัยจังหวัดทุกจังหวัด
เตรียมดําเนินการตามแผนเผชิญเหตุอุทกภัย
ตั้งศูนย์บัญชาการเหตุการณ์จังหวัดคอยประเมินสถานการณ์และผลกระทบที่อาจเกิดในพื้นที่
เตรียมบุคลากรชุดปฏิบัติการพร้อมออกคลี่คลายสถานการณ์ บรรเทาเหตุ
และดูแลความเป็นอยู่ประชาชนจนกว่าจะกลับสู่ภาวะปกติ
หากสถานการณ์มีแนวโน้มรุนแรงขึ้นจะอพยพประชาชนไปยังพื้นที่ปลอดภัยที่เตรียมไว้ทันที
ประชาชนที่ประสบเหตุสาธารณภัยขอความช่วยเหลือได้ที่สายด่วนนิรภัย โทร.1784 ฟรีตลอด 24 ชม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อุตุฯ เตือน ปชช. รับมือฝนตกหนัก 7 - 9 ก.ย. 65 แจ้งเหตุ - ขอความช่วยเหลือ โทร. สายด่วนนิรภัย ปภ. 1784 หรือ 0-2248-5115 (กทม.) ตลอด 24 ชม.
วันพุธที่ 7 กันยายน 2565
อุตุฯ เตือน ปชช. รับมือฝนตกหนัก 7 - 9 ก.ย. 65 แจ้งเหตุ - ขอความช่วยเหลือ โทร. สายด่วนนิรภัย ปภ. 1784 หรือ 0-2248-5115 (กทม.) ตลอด 24 ชม.
.....
กรมอุตุนิยมวิทยา ออกประกาศ “ฝนตกหนักถึงหนักมากบริเวณประเทศไทย และคลื่นลมแรงบริเวณทะเลอันดามันและอ่าวไทย” ในช่วงวันที่ 7 - 9 ก.ย. 65 เนื่องจากความกดอากาศสูงจากประเทศจีน - มรสุมตะวันตกเฉียงใต้ที่ส่งผลให้ภาคเหนือตอนล่าง ภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ มีฝนตกชุกหนาแน่น ทําให้ประชาชนบริเวณดังกล่าวอาจได้รับความเดือดร้อนจากน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม
.
ล่าสุด หน่วยงานที่เกี่ยวข้อง เช่น กรมป้องกันและบรรเทาสาธารณภัย กรุงเทพมหานคร กระทรวงกลาโหม ฯลฯ ได้เร่งผนึกกําลังเพื่อช่วยเหลือและบรรเทาความเดือดร้อนประชาชนจากเหตุการณ์ฝนตกหนักในระยะนี้ จึงขอความร่วมมือประชาชนติดตามสถานการณ์และสภาพอากาศจากหน่วยงานภาครัฐอย่างต่อเนื่อง ทั้งเว็บไซต์กรมอุตุนิยมวิทยาhttp://www.tmd.go.thหรือ โทร. 1182 / แจ้งเหตุและขอความช่วยเหลือทาง LINE ปภ. รับแจ้งเหตุ 1784 @1784DDPM หรือ โทร. 1784 / ติดตามประกาศการแจ้งเตือนภัยผ่านแอปฯ THAI DISASTER ALERT / ศูนย์ควบคุมระบบป้องกันน้ําท่วม กทม. โทร. 0-2248-5115 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติหลักการ ร่างกฎกระทรวงการอนุญาตผลิตสุรา พ.ศ. ....  ปลดล็อคการผลิตเพี่อการค้าและการผลิตเพื่อบริโภค ควบคู่กับการคุ้มครองสินค้าสุราให้ได้คุณภาพมีมาตรฐานและความปลอดภัย
วันอังคารที่ 1 พฤศจิกายน 2565
ครม. อนุมัติหลักการ ร่างกฎกระทรวงการอนุญาตผลิตสุรา พ.ศ. ....  ปลดล็อคการผลิตเพี่อการค้าและการผลิตเพื่อบริโภค ควบคู่กับการคุ้มครองสินค้าสุราให้ได้คุณภาพมีมาตรฐานและความปลอดภัย
ครม. อนุมัติหลักการ ร่างกฎกระทรวงการอนุญาตผลิตสุรา พ.ศ. ....  ปลดล็อคการผลิตเพี่อการค้าและการผลิตเพื่อบริโภค ควบคู่กับการคุ้มครองสินค้าสุราให้ได้คุณภาพมีมาตรฐานและความปลอดภัยต่อสุขภาพ สังคม และสิ่งแวดล้อม
วันที่ 1 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรีแถลงมติคณะรัฐมนตรี อนุมัติหลักการร่างกฎกระทรวงการอนุญาตผลิตสุรา พ.ศ. ....เป็นการปรับปรุงคุณสมบัติของผู้ขอใบอนุญาตผลิตสุรา รวมทั้งปรับปรุงขั้นตอนและวิธีการขอใบอนุญาตและการออกใบอนุญาตผลิตสุราให้สอดคล้องกับบริบทของธุรกิจอุตสาหกรรมการผลิตสุรา ในปัจจุบันให้มากขึ้น ร่างกฏกระทรวง มีสาระสําคัญดังนี้ -
(1) ปรับปรุงคุณสมบัติของผู้ขอใบอนุญาตผลิต "กรณีสุราแช่" เช่น น้ําตาลเมา อุ เบียร์ ไวน์ สปาร์กลิ้งไวน์ และสุราแช่พี้นเมือง โดยยกเลิกการกําหนดจํานวนทุนจดทะเบียนไม่ต่ํากว่า 10 ล้านบาท แต่ทั้งนี้ ผู้ขออนุญาตผลิตสุราแช่ชนิดเบียร์ ยังต้องเป็นบริษัทที่จัดตั้งขึ้นตามกฏหมายไทยและมีผู้ถือหุ้นสัญชาติไทยไม่น้อยกว่าร้อยละ 51 ในส่วนของ "กรณีสุรากลั่น" เช่น สุราขาว ยังเพิ่มโรงงานอุตสาหกรรมสุรากลั่นขนาดกลาง ที่ใช้เครื่องจักรไม่เกิน 50 แรงม้าหรือใช้คนงานน้อยกว่า 50 จากเดิมที่มีขนาดเครื่องจักร ไม่เกิน 5 แรงม้าหรีอใช้คนงานน้อยกว่า 7 คน หรีอโรงงานไซร์ "S" ทั้งนี้ ต้องเป็นไปตามหลักเกณฑ์ โดยจะทําให้กําลังการผลิตและคุณภาพดีขึ้น
(2) ยกเลิกการกําหนดกําลังการผลิตขั้นต่ําของโรงอุตสาหกรรมสุราแช่ ชนิดเบียร์ จากที่กําหนดกําลังต้องไมต่ํากว่า 1 แสนลิตร/ปี และไม่เกิน 1 ล้านลิตร/ปี เป็น โดยให้เป็นโรงงานตามกฏหมายว่าด้วยโรงงานหรือใช้เครื่องจักรอุปกรณ์การผลิตสุราแช่ ชนิดเบียร์ที่มีมาตรฐานตามที่ อธิบดีกรมลรรพสามิตประกาศ  แต่ยังให้คงหลักเกณฑ์และเงื่อนไขกําลังการผลิตขั้นต่ําตามเดิม ในส่วนโรงอุตสาหกรรมผลิตสุรากลั่น ชนิดสุราพิเศษ เช่น วิสกี้ บรั่นดี และยิน ไม่ต่ํากว่า 30,000 ลิตร/วัน และโรงอุตสาหกรรมผลิตสุรากลั่นชนิดอื่น ๆ เช่น สุรากลั่นชนิดสุราขาวและองค์การสุรา ไม่ต่ํากว่า 90,000 ลิตร/วัน รวมทั้งให้เพิ่มเติมให้เป็นไปตามกฏหมายว่าด้วยโรงงาน
ทั้งนี้ ยังเพิ่มเติมขั้นตอนและวิธีการในการขออนุญาต โดยให้สามารถยื่นคําขอรับใบอนุญาตผ่านระบบอิเล็กทรอนิกส์ ได้
โฆษกรัฐบาล ยังกล่าวเพิ่มเติมว่า ร่างกฏกระทรวงฯ เป็นการผ่อนคลายความเข้มข้นของ พ.ร.บ. ภาษีสรรพสามิต พ.ศ. 2560 ซึ่งได้มีการหารือหลายส่วนที่เกี่ยวข้อง โดยเฉพาะการผ่อนคลายหลักเกฑ์ วิธีการ เงื่อนไขเกี่ยวกับการขอใบอนุญาตและการออกใบอนุญาตผลิตสุรา ให้มีความสอดคล้องกับสภาพการณ์ในเชิงธุรกิจ และธุรกิจอุตสาหกรรมการผลิตสุราไนปัจจุบัน ซึ่งจะเป็นการเพิ่มขีดความสามารถในการแข่งขันธุรกิจมากขึ้น แต่ยังคงไว้ซึ่งหลักการสําคัญในเชิงประโยชน์ของรัฐ ในการบริหารการจัดเก็บภาษีสรรพสามิตสินค้าสุราอย่างมีประสิทธิภาพ รวมทั้งสินค้าสุราที่ผลิตได้คุณภาพมีมาตรฐานและความปลอดภัยต่อการบริโภค ครอบคลุมการดูแลทั้ง 3 ด้าน คือ การดูแลสุขภาพพี่น้องประชาชน การดูแลสังคม ป้องกันอุบัติเหตุที่มาจากการดื่มสุรา รวมไปถึงการดูแลสิ่งแวดล้อมจากกระบวนการผลิตสุราด้วย
รัฐบาลไทย-ข่าวทำเนียบรัฐบาล-รัฐบาล ชวนชิม “เมนูอาหารอนาคต” ฝีมือคนไทย ครีเอทขึ้นใหม่ต้อนรับผู้นำ 21 เขตเศรษฐกิจในโครงการ APEC Future Food for Sustainability
วันเสาร์ที่ 29 ตุลาคม 2565
รัฐบาล ชวนชิม “เมนูอาหารอนาคต” ฝีมือคนไทย ครีเอทขึ้นใหม่ต้อนรับผู้นํา 21 เขตเศรษฐกิจในโครงการ APEC Future Food for Sustainability
รัฐบาล ชวนชิม “เมนูอาหารอนาคต” ฝีมือคนไทย ครีเอทขึ้นใหม่ต้อนรับผู้นํา 21 เขตเศรษฐกิจในโครงการ APEC Future Food for Sustainability
วันนี้ (29 ตุลาคม) ณ บริเวณศูนย์การค้าเซ็นทรัลเวิลด์ นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ พร้อมด้วย นายอนุชา นาคาศัย รัฐมนตรีประจําสํานักนายกรัฐมนตรี ชวนชิม “เมนูอาหารอนาคต” ซึ่งจัดขึ้นในงาน Plate to Planet Festival จานนี้เพื่อสิ่งแวดล้อม เป็นส่วนหนึ่งของกิจกรรม ภายใต้โครงการ APEC Future Food for Sustainability เพื่อสร้างการมีส่วนร่วมของเยาวชนและคนไทยทั่วประเทศ ในวาระที่ไทยเป็นเจ้าภาพการจัดประชุม APEC 2022 ผ่านการประกวดสตาร์ทอัพด้านอาหารอนาคต
ทั้งนี้ เพื่อแสดงให้เห็นถึงความพร้อมและศักยภาพด้านซอฟต์พาวเวอร์ อาหารไทย ภายใต้แนวคิด BCG โมเดล ผ่านการจัดกิจกรรมเฟ้นหาเมนูอาหารอนาคตจากผู้ประกวดกว่า 2,000 ทีม และได้คัดเหลือเพียง 21 ทีมสุดท้าย เมื่อวันที่ 23 ตุลาคมที่ผ่านมา ผ่านการแข่งขันประลองฝีมือทําอาหาร ตัดสินโดยเชฟ และนักชิมระดับมิชลิน โดย 21 ทีมที่ผ่านเข้ารอบมาในครั้งนี้ จะได้มาประชันแนวคิดเชิงธุรกิจ พร้อมพิชชิ่งไอเดียให้กับคณะกรรมการจากองค์กรชั้นนําด้านอาหารของไทย เช่น เดอะ ไมเนอร์ ฟู้ด กรุ๊ป จํากัด (มหาชน) ฟู้ด แฟคเตอร์ จํากัด NRF บางจาก คอร์ปอเรชั่น จํากัด (มหาชน) PTT OR ไทยยูเนี่ยน กรุ๊ป และ PTTGC เป็นต้น ที่จะร่วมค้นหาสุดยอดเมนูอาหารอนาคตไปต่อยอดทางธุรกิจ และขับเคลื่อนอุตสาหกรรมด้านอาหารอนาคตของไทยให้ไปสู่ตลาดโลกด้วยกัน
โดยภายในงานมีเมนูอาหารอนาคตของผู้เข้ารอบทั้ง 21 ทีมมาให้คนทั่วไปได้กิน อาทิ ขนมไข่ผําชูกําลัง ขนมชั้นสูตรลดน้ําตาลเสริมใยอาหารและโพรไบโอติกส์ คาโบนารา Vegan ครอกเก็ตพะแนงแพลนต์เบส ซาชิมิคอลลาเจนสกัดจากเกล็ดปลา เสริมคุณค่าไฮยารูรอนิคจากเห็ดหูขาว ปูไร้เนื้อ ข้าวถั่วลูกไก่ยําปักษ์ใต้ผัก 5 สี ข้าวเขียวหวานแห้งโปรไบโอติกส์ ไอติมจากแมลง ให้ทุกคนได้เลือกกินและตื่นเต้นไปกับความแปลกใหม่ของวัตถุดิบและนวัตกรรม ให้ทุกคนได้ฟิน ทั้งอิ่มท้อง อิ่มใจ และได้รักษาสิ่งแวดล้อมอีกด้วย
ขอเชิญคนไทยทุกคนร่วมชิมสุดยอดเมนูดังกล่าว ณ ศูนย์การค้าเซ็นทรัลเวิลด์ ส่วนใครที่พลาดกิจกรรมในงานสามารถร่วมเป็นส่วนหนึ่งในการผลักดันอาหารอนาคตประเทศไทยโดยการร่วมโหวตเมนูที่ชื่นชอบผ่าน www.futurefoodapec.com ตั้งแต่วันนี้จนถึงวันที่ 13 พฤศจิกายนนี้เท่านั้น (มีของรางวัล) เข้าไปติดตามได้ใน facebook : APEC พร้อม ไทยพร้อม ร่วมลุ้น 21 ทีมใครจะได้ไปต่อเพื่อคว้ารางวัลมูลค่า 1 ล้านบาท พร้อมโอกาสในการเป็นตัวแทนนําเสนอเมนูอาหารอนาคตต้อนรับผู้นํา APEC ทั้ง 21 เขตเศรษฐกิจ เพื่อแสดงให้เห็นถึงศักยภาพของไทยในการเป็นครัวแห่งอนาคตของโลก
รัฐบาลไทย-ข่าวทำเนียบรัฐบาล-ปลัด สธ. เผย พบผู้เสียชีวิตจากสถานการณ์น้ำท่วมสะสม 26 ราย ส่วนใหญ่จากโดนน้ำพัดและจมน้ำ แนะใช้หลักป้องกัน “4 ห้าม 4 ให้”
วันพฤหัสบดีที่ 6 ตุลาคม 2565
ปลัด สธ. เผย พบผู้เสียชีวิตจากสถานการณ์น้ําท่วมสะสม 26 ราย ส่วนใหญ่จากโดนน้ําพัดและจมน้ํา แนะใช้หลักป้องกัน “4 ห้าม 4 ให้”
ปลัดกระทรวงสาธารณสุข เผย สถานการณ์น้ําท่วม ตั้งแต่ 15 ส.ค. ถึงขณะนี้ พบผู้เสียชีวิตสะสม 26 ราย ส่วนใหญ่โดนกระแสน้ําพัดและจมน้ํา แนะหลักป้องกันการจมน้ํา “4 ห้าม 4 ให้” รวมถึงขอให้ระมัดระวังโรคและภัยสุขภาพอื่น ๆ ที่เกิดในช่วงน้ําท่วม
ปลัดกระทรวงสาธารณสุข เผย สถานการณ์น้ําท่วม ตั้งแต่ 15 ส.ค. ถึงขณะนี้ พบผู้เสียชีวิตสะสม 26 ราย ส่วนใหญ่โดนกระแสน้ําพัดและจมน้ํา แนะหลักป้องกันการจมน้ํา “4 ห้าม 4 ให้” รวมถึงขอให้ระมัดระวังโรคและภัยสุขภาพอื่น ๆ ที่เกิดในช่วงน้ําท่วม เช่น ตาแดง โรคอุจจาระร่วง โรคฉี่หนู น้ํากัดเท้า อันตรายจากไฟดูด เหยียบของมีคม และสัตว์มีพิษกัดต่อย หากบาดเจ็บหรือเจ็บป่วยฉุกเฉินโทร 1669 ตลอด 24 ชั่วโมง
วันนี้ (6 ตุลาคม 2565) นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงสถานการณ์น้ําท่วมว่าตั้งแต่วันที่ 15 สิงหาคม 2565 จนถึงปัจจุบัน พบผู้เสียชีวิตที่สัมพันธ์กับเหตุการณ์น้ําท่วมสะสม 26 ราย โดยมีสาเหตุจากถูกกระแสน้ําพัดขณะเดินเท้าหรือใช้รถ/เรือ และการจมน้ําถึง 23 ราย จึงขอให้ประชาชนยึดหลัก “4 ห้าม 4 ให้”โดย 4 ห้าม ได้แก่ 1.ห้ามหาปลาในช่วงน้ําไหลหลาก 2.ห้ามดื่มสุราแล้วลงเล่นน้ํา 3.ห้ามเดินผ่านหรือขับรถฝ่ากระแสน้ําท่วม เพราะระดับน้ําเพียง 6 นิ้ว ก็ทําให้รถเสียหลักและล้มได้ 4.ห้ามเด็กลงเล่นน้ํา เพราะอาจพลัดตกหรือถูกน้ําพัดได้ สําหรับ 4 ให้ ได้แก่ 1.ให้อพยพไปพื้นที่สูงและรีบออกจากพื้นที่กรณีเกิดน้ําท่วม 2.ให้สวมเสื้อชูชีพ หรือนําอุปกรณ์ที่ลอยน้ําได้ติดตัวไปด้วย 3.ให้เดินทางเป็นกลุ่ม เพื่อช่วยเหลือกันเวลาฉุกเฉิน และ 4.ให้ติดตามข้อมูลข่าวสารสภาพอากาศของกรมอุตุนิยมวิทยาอย่างใกล้ชิด และหากเกิดอุบัติเหตุขับรถตกน้ํา ขอให้คุมสติ ปลดเข็มขัดนิรภัย กรณีรถเพิ่งเริ่มจมน้ํา ให้ปลดล็อกประตู รีบลดกระจกลงหรือใช้ของแข็งทุบกระจกด้านข้างให้แตกหากรถจมน้ําทั้งคัน เปิดประตูไม่ได้ ให้ยกศีรษะเหนือน้ํา รอให้น้ําไหลเข้ามาจนเกือบเต็มจะเปิดประตูได้ง่ายขึ้นเมื่อออกจากรถได้แล้วปล่อยตัวให้ลอยขึ้นเหนือน้ําตามธรรมชาติ
นายแพทย์โอภาส กล่าวต่อว่า สําหรับสถานการณ์น้ําล้นตลิ่งและพายุโซนร้อนโนรู ปัจจุบันมีพื้นที่ได้รับผลกระทบ 19 จังหวัด สถานบริการสาธารณสุขได้รับผลกระทบสะสม 93 แห่ง สสจ. 1 แห่ง รพ. 7 แห่ง สสอ. 6 แห่ง รพ.สต. 79 แห่ง เปิดให้บริการปกติ 71 แห่ง เปิดบริการบางส่วน 16 แห่ง ปิด/ย้ายจุดบริการ 6 แห่ง ได้แก่ รพ.สต.ท่าช้าง และ รพ.สต.ปากดุก อ.หล่มสัก ตั้งจุดบริการบริเวณหน้าหมู่บ้าน, รพ.สต.มะกอก จ.มหาสารคาม ตั้งจุดบริการที่วัดจันทร์ประดิษฐ์ บ้านท่ามะกอก, รพ.สต.หนองเมือง รพ.สต.บัวชุม และรพ.สต.ท่ามะนาว จ.ลพบุรีตั้งจุดบริการในหมู่บ้าน ได้จัดทีมปฏิบัติการด้านการแพทย์ออกให้บริการประชาชนรวม 211 ทีม ให้บริการตรวจรักษา10,471 ราย ส่วนใหญ่เป็นโรคน้ํากัดเท้า โรคผิวหนัง เช่น แพ้ ผื่นคัน และโรคทางเดินหายใจ พบผู้มีภาวะเครียด 1,115 ราย เฉพาะจังหวัดศรีสะเกษพบผู้มีภาวะเครียดถึง 982 ราย และมีภาวะซึมเศร้าอีก 25 ราย ได้ให้การดูแลต่อเนื่องแล้ว
ทั้งนี้ ขอให้ประชาชนระมัดระวังโรคและภัยสุขภาพอื่น ๆ ที่จะเกิดในช่วงน้ําท่วม เช่น ไข้หวัด ตาแดงโรคอุจจาระร่วง อาหารเป็นพิษ โรคฉี่หนู น้ํากัดเท้า รวมถึงระวังอันตรายจากไฟดูด เหยียบของมีคม และสัตว์มีพิษกัดต่อยหากได้รับบาดเจ็บหรือเจ็บป่วยฉุกเฉิน สามารถโทรขอความช่วยเหลือได้ที่หมายเลข 1669 ตลอด 24 ชั่วโมง
************************** 6 ตุลาคม 2565
รัฐบาลไทย-ข่าวทำเนียบรัฐบาล-ครม. รับทราบมาตรการช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จำนวน 7 แห่ง รวม 21 มาตรการ
วันอังคารที่ 18 ตุลาคม 2565
ครม. รับทราบมาตรการช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จํานวน 7 แห่ง รวม 21 มาตรการ
ครม. รับทราบมาตรการช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จํานวน 7 แห่ง รวม 21 มาตรการ ให้มีผลตั้งแต่วันที่ธนาคาร/สถาบันการเงินเฉพาะกิจ ออกประกาศ เป็นต้นไป
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีรับทราบมาตรการให้ความช่วยเหลือผู้ได้รับผลกระทบจากสถานการณ์อุทกภัยปี 2565 ของสถาบันการเงินเฉพาะกิจ จํานวน 7 แห่ง ได้แก่ ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ธนาคารอิสลามแห่งประเทศไทย (ธอท.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ธนาคารเพื่อการส่งออกและนําเข้าแห่งประเทศไทย (ธสน.) และบรรษัทประกันสินเชื่ออุตสาหกรรมขนาดย่อม (บสย.) รวม 21 มาตรการ ประกอบด้วย มาตรการพักชําระหนี้ ลดเงินต้นและดอกเบี้ยและปรับปรุงโครงสร้างหนี้ จํานวน 9 มาตรการ มาตรการสนับสนุนด้านสินเชื่อ จํานวน 10 มาตรการ มาตรการสินไหมเร่งด่วน จํานวน 1 มาตรการ และมาตรการพักชําระค่าธรรมเนียมการค้ําประกันและค่าจัดการค้ําประกันจํานวน 1 มาตรการ รายละเอียด ดังนี้
1. ธนาคารออมสิน จํานวน 5 มาตรการ ได้แก่ มาตรการพักชําระหนี้/ มาตรการสินเชื่อเพื่อช่วยเหลือผู้ประสบภัยพิบัติ /มาตรการสินเชื่อเพื่อบรรเทาความเดือดร้อนของผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) ที่ประสบภัยพิบัติ / มาตรการสินเชื่อเคหะแก่ผู้ประสบภัยพิบัติ /มาตรการสินเชื่อบุคคลแก่ผู้ประสบภัยพิบัติ
2. ธ.ก.ส. จํานวน 3 มาตรการ ได้แก่ มาตรการขยายระยะเวลาชําระหนี้ / มาตรการสินเชื่อเพื่อเป็นค่าใช้จ่ายฉุกเฉิน ปี 2565-2566 / มาตรการสินเชื่อฟื้นฟูและพัฒนาคุณภาพชีวิต
3. ธอส. จํานวน 4 มาตรการ ได้แก่ มาตรการลดเงินงวดและลดอัตราดอกเบี้ย สําหรับลูกค้าปัจจุบัน /มาตรการสินเชื่อดอกเบี้ยต่ําสําหรับลูกค้าปัจจุบันและลูกค้าใหม่ / มาตรการประนอมหนี้ สําหรับลูกค้าที่ค้างชําระเงินงวดติดต่อกันมากกว่า 3 เดือน หรือมีสถานะอยู่ระหว่างประนอมหนี้ / มาตรการสินไหมเร่งด่วน สําหรับผู้มีกรมธรรม์ประกันภัย
4. ธพว. จํานวน 2 มาตรการ ได้แก่ มาตรการช่วยเหลือผู้ประกอบการ SME ที่ได้รับผลกระทบจากภัยพิบัติ และมาตรการสินเชื่อ SMEs Re-Start
5. ธอท. จํานวน 1 มาตรการ คือ มาตรการช่วยเหลือผู้ประสบภัยจากอุทกภัย 2565
6. ธสน. จํานวน 4 มาตรการ ได้แก่ มาตรการเพิ่มวงเงินหมุนเวียนชั่วคราว / มาตรการเพิ่มวงเงินกู้/ มาตรการลดเงินต้นและดอกเบี้ย / มาตรการขยายระยะเวลาตั๋วสัญญาใช้เงิน
7. บสย. จํานวน 2 มาตรการ ได้แก่ มาตรการพักชําระค่าธรรมเนียมการค้ําประกันสินเชื่อและค่าจัดการค้ําประกัน และมาตรการช่วยเหลือลูกหนี้ บสย.
ทั้งนี้ มาตรการต่าง ๆ จะมีผลตั้งแต่วันที่ธนาคาร/สถาบันการเงินเฉพาะกิจ ได้ออกประกาศเป็นต้นไป
รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรีกล่าวเพิ่มเติมว่า ในที่ประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกําชับทุกส่วนราชการ ต้องสร้างการรับรู้ว่าประชาชนจะได้รับการช่วยเหลือเยียวยาอะไรบ้าง และเร่งดูแลเยียวยาโดยเร็วที่สุด พร้อมเร่งรัดให้หน่วยงานที่เกี่ยวข้องให้มีมาตรการที่ขัดเจน ที่สามารถดําเนินการได้ทันทีโดยไม่ขัดต่อกรอบนโยบายหรือกฎหมายด้วย
รัฐบาลไทย-ข่าวทำเนียบรัฐบาล-“ทิพานัน” เผย “พล.อ.ประวิตร” ชื่นชมยินดีในความสำเร็จทีมวอลเลย์บอลหญิงชาติไทยทุบสถิติเอาชนะทีมชาติตุรกีสำเร็จ พร้อมชวนคนไทยส่งกำลังใจแข่งนัดต่อไปพบกับทีมชาติโปแลนด์เจ้าภาพ 28 ก.ย.
วันเสาร์ที่ 24 กันยายน 2565
“ทิพานัน” เผย “พล.อ.ประวิตร” ชื่นชมยินดีในความสําเร็จทีมวอลเลย์บอลหญิงชาติไทยทุบสถิติเอาชนะทีมชาติตุรกีสําเร็จ พร้อมชวนคนไทยส่งกําลังใจแข่งนัดต่อไปพบกับทีมชาติโปแลนด์เจ้าภาพ 28 ก.ย.
“ทิพานัน” เผย “พล.อ.ประวิตร” ชื่นชมยินดีในความสําเร็จทีมวอลเลย์บอลหญิงชาติไทยทุบสถิติเอาชนะทีมชาติตุรกีสําเร็จ พร้อมชวนคนไทยส่งกําลังใจแข่งนัดต่อไปพบกับทีมชาติโปแลนด์เจ้าภาพ 28 ก.ย. นี้
วันที่ 24 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่าพล.อ. ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี ติดตามให้กําลังใจการแข่งขันของทีมวอลเลย์บอลหญิงชาติไทยที่เข้าร่วมการแข่งขันทัวร์นาเมนต์ "วอลเลย์บอลหญิงชิงแชมป์โลก 2022 : FIVB Volleyball Women's World Championship" ที่ เนเธอร์แลนด์ - โปแลนด์ โดยเมื่อวานนี้ (23 กันยายน 2565) ได้โทรวีดีโออวยพรให้ได้รับชัยชนะในการแข่งขันวันนี้ ซึ่งเป็นการแข่งขันนัดแรกที่แข่งขันกับทีมชาติตุรกี และขอชื่นชมยินดีที่ทีมชาติไทยได้รับชัยชนะมาได้อย่างสมศักดิ์ศรี ไป 3 ต่อ 2 เซ็ต นําความภาคภูมิใจให้คนไทยเป็นอย่างมาก ทําลายสถิติชนะทีมชาติตุรกีครั้งแรก เพราะจากสถิติการแข่งขันที่ผ่านมาระหว่างปี 2562 – 2565 ทีมชาติตุรกีมีชัยชนะเหนือทีมชาติไทยมาทั้ง 3 ครั้ง
น.ส.ทิพานัน กล่าวว่า พล.อ.ประวิตรชื่นชมความสําเร็จของนักกีฬาวอลเลย์บอลหญิงทีมชาติไทยเป็นอย่างมาก แข่งนัดนี้ลุ้นมากโดยเฉพาะเซ็ตที่ 2 ที่ไทยชนะแบบลุ้นตัวโก่งด้วยคะแนน 31:29 และมาตีเสมอเอาชนะได้ในเซ็ตที่ 4 ด้วยคะแนน 25:19 และชนะในเซ็ตตัดสินคือเซ็ตที่ 5 ที่ไทยมีคะแนนตามในตอนต้นแต่ก็พลิกเอาชนะมาได้อย่างสูสีด้วยคะแนน 15:13 พร้อมรอยยิ้มที่ดีใจของทั้งนักกีฬา โค้ช ทีมงานและกองเชียร์
"ทัวร์นาเมนต์นี้ วอลเลย์บอลหญิงทีมชาติไทยชุดใหญ่ เป็น 1 ใน 24 ประเทศ ที่ได้สิทธิ์เข้าร่วมแข่งขันวอลเลย์บอลหญิงชิงแชมป์โลก 2022 โดยในการจัดอันดับ วอลเลย์บอลหญิงทีมชาติไทยมีคะแนน 204 คะแนน จัดเป็นอันดับ 14 ของโลก ในชัยชนะเหนือทีมชาติตุรกีที่อยู่อันดับ 6 ของโลกนั้น เป็นความภาคภูมิใจอย่างยิ่ง ทีมเวิร์คมีการพัฒนาไปได้อย่างก้าวกระโดดและนักกีฬาทุกคนแสดงทักษะการเล่นที่แสดงถึงวินัยในการฝึกซ้อมมาเป็นอย่างดี มีสมาธิมาก อีกทั้งโค้ชยังวางแผนการเล่นควบคุมและแก้เกมได้ดีมาก ทําให้สามารถเอาชนะทีมชาติตุรกีที่มีอันดับดีกว่าได้"
“นอกจากพล.อ.ประวิตรจะติดตามเชียร์แล้วยังชวนคนไทยร่วมกันส่งกําลังใจให้ทีมวอลเลย์บอลหญิงชาติไทยสําหรับในการการแข่งขันนัดต่อไปในวันที่ 28 กันยายน เวลา 1.15 น. ทีมชาติไทยจะแข่งกับทีมชาติโปแลนด์ (เจ้าภาพ) ด้วย” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ครม.เห็นชอบร่างประกาศกระทรวงมหาดไทยขยายระยะเวลาต่างชาติพำนักในประเทศไทย สำหรับผู้ได้รับฟรีวีซ่าพำนักได้ไม่เกิน 45 วัน ขณะผู้ได้รับ Visa on Arrival พำนักได้ไม่เกิน 30 วัน
วันอังคารที่ 20 กันยายน 2565
ครม.เห็นชอบร่างประกาศกระทรวงมหาดไทยขยายระยะเวลาต่างชาติพํานักในประเทศไทย สําหรับผู้ได้รับฟรีวีซ่าพํานักได้ไม่เกิน 45 วัน ขณะผู้ได้รับ Visa on Arrival พํานักได้ไม่เกิน 30 วัน
ครม.เห็นชอบร่างประกาศกระทรวงมหาดไทยขยายระยะเวลาต่างชาติพํานักในประเทศไทย สําหรับผู้ได้รับฟรีวีซ่าพํานักได้ไม่เกิน 45 วัน ขณะผู้ได้รับ Visa on Arrival พํานักได้ไม่เกิน 30 วัน สนับสนุนการฟื้นฟูเศรษฐกิจการท่องเที่ยวจากโควิด19
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 20 ก.ย. 65 ได้เห็นชอบร่างประกาศกระทรวงมหาดไทย เรื่อง การเพิ่มระยะเวลาการอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ         ทั้งนี้ มีสาระสําคัญเป็นการขยายระยะเวลาในการพํานักในราชอาณาจักรสําหรับคนต่างด้าวบางจําพวกที่เดินทางเข้าประเทศไทย ระยะเวลาดําเนินการตั้งแต่วันที่ 1 ต.ค. 2565-31 มี.ค. 2566 ดังนี้
1) คนต่างด้าวที่ขอรับการตรวจลงตรา Visa on Arrival ขยายระยะเวลาจากเดิมพํานักได้ไม่เกิน 15 วัน เป็นไม่เกิน 30 วัน
2)คนต่างด้าวผู้ถือหนังสือเดินทางของประเทศที่รัฐบาลของประเทศนั้น ได้ทําความตกลงระหว่างกันกับรัฐบาลไทย กรณีการยกเว้นการตรวจลงตรา ขยายจากเดิมไม่เกิน 30 วัน เป็นไม่เกิน 45 วัน
3) คนต่างด้าวที่เข้ามาในราชอาณาจักรชั่วคราวซึ่งได้รับการยกเว้นการตรวจลงตรา ประเภท ผ.30 ซึ่งเป็นมาตรการที่ไทยให้ฝ่ายเดียว ขยายจากเดิมไม่เกิน 30 วัน เป็น ไม่เกิน 45 วัน
น.ส.ไตรศุลี กล่าวว่า การออกประกาศกระทรวงมหาดไทยข้างต้นนี้ สืบเนื่องจากที่ประชุมคณะกรรมการบริหารสถานการณ์โควิด19 หรือ ศบค. ครั้งที่ 11/65 เมื่อวันที่ 19 ส.ค. 65 ได้เห็นชอบให้กระทรวงมหาดไทยดําเนินการเกี่ยวกับการขยายระยะเวลาการพํานักของชาวต่างชาติที่เดินทางเข้ามายังประเทศไทย เพื่อเป็นการกระตุ้นให้เกิดการเดินทางเข้ามาท่องเที่ยวในประเทศไทยและเพิ่มค่าใช้จ่ายของนักท่องเที่ยวระหว่างที่อยู่ในประเทศไทย ซึ่งจะเป็นการฟื้นฟูเศรษฐกิจการท่องเที่ยวและเยียวยาผลกระทบจากสถานการณ์การแพร่ระบาดของโควิด19
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ เปิดให้จอดรถฟรี 5 วัน ช่วงวันหยุดวันปิยมหาราช
วันศุกร์ที่ 21 ตุลาคม 2565
ท่าอากาศยานสุวรรณภูมิ เปิดให้จอดรถฟรี 5 วัน ช่วงวันหยุดวันปิยมหาราช
วันพฤหัสบดีที่ 20 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลอํานวยความสะดวกด้านการเดินทางแก่ประชาชนในช่วงวันหยุดวันปิยมหาราช
โดยให้บริการจอดรถฟรี ณ ลานจอดรถระยะยาวโซน C ท่าอากาศยานสุวรรณภูมิ ตั้งแต่เวลา 00.01 น.
ของวันศุกร์ที่ 21 ต.ค. – เวลา 24.00 น. ของวันอังคารที่ 25 ต.ค.2565 รวมทั้งสิ้น 5 วัน โดยมีบริการรถ
Shuttle Bus สาย A รับส่งผู้โดยสารระหว่างศูนย์การขนส่งสาธารณะ ลานจอดรถระยะยาวโซน C
อาคารผู้โดยสารชั้น 1 ประตู 3 และประตู 8 ให้บริการทุก 15 นาที ตลอด 24 ชั่วโมง ทั้งนี้
ท่าอากาศยานสุวรรณภูมิได้เพิ่มกฎล็อกล้อสําหรับบุคคลทั่วไปที่จอดรถในที่ผู้พิการและผู้สูงอายุ
โดยจะติดป้ายแจ้งผู้ฝ่าฝืนให้ติดต่อเจ้าหน้าที่เพื่อดําเนินการจ่ายค่าปรับไม่เกิน 1,000 บาทที่สถานีตํารวจ
สอบถามเพิ่มเติมโทร. 1722 ได้ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลผลักดันยุทธศาสตร์การพัฒนาภาคการเกษตรในระยะยาว สร้างความเข้มแข็งให้เกษตรกร เพิ่มประสิทธิภาพการผลิต ยกระดับมาตรฐานสินค้าเกษตรด้วยเทคโนโลยีและนวัตกรรม
วันอาทิตย์ที่ 25 กันยายน 2565
รัฐบาลผลักดันยุทธศาสตร์การพัฒนาภาคการเกษตรในระยะยาว สร้างความเข้มแข็งให้เกษตรกร เพิ่มประสิทธิภาพการผลิต ยกระดับมาตรฐานสินค้าเกษตรด้วยเทคโนโลยีและนวัตกรรม
รัฐบาลผลักดันยุทธศาสตร์การพัฒนาภาคการเกษตรในระยะยาว สร้างความเข้มแข็งให้เกษตรกร เพิ่มประสิทธิภาพการผลิต ยกระดับมาตรฐานสินค้าเกษตรด้วยเทคโนโลยีและนวัตกรรม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลโดยกระทรวงเกษตรและสหกรณ์ได้กําหนดนโยบาย ให้ความสําคัญกับพี่น้องเกษตรกร โดยเน้นการทํางานที่ให้ยึด 5 ประเด็นยุทธศาสตร์เกษตรและสหกรณ์ ระยะ 20 ปี (พ.ศ.2560-2579) ในการแก้ไขจุดอ่อนและเสริมจุดแข็งให้เอื้อต่อการพัฒนาภาคการเกษตรในระยะยาว เพื่อบรรลุวิสัยทัศน์ “เกษตรกรมั่นคง ภาคการเกษตรมั่งคั่ง ทรัพยากรการเกษตรยั่งยืน” โดยมีแนวทางไปสู่เป้าหมาย คือ
ยุทธศาสตร์ที่ 1 สร้างความเข้มแข็งให้กับเกษตรกรและสถาบันเกษตรกร
ยุทธศาสตร์ที่ 2 เพิ่มประสิทธิภาพการผลิตและยกระดับมาตรฐานสินค้าเกษตร
ยุทธศาสตร์ที่ 3 เพิ่มความสามารถในการแข่งขันภาคการเกษตรด้วยเทคโนโลยีและนวัตกรรม
ยุทธศาสตร์ที่ 4 บริหารจัดการทรัพยากรการเกษตรและสิ่งแวดล้อมอย่างสมดุลและยั่งยืน
ยุทธศาสตร์ที่ 5 พัฒนาระบบบริหารจัดการภาครัฐ
และเดินหน้าให้ความสําคัญกับนโยบาย 15 เรื่อง เช่น เน้นหลักตลาดนําการผลิต การพัฒนายกระดับคุณภาพชีวิตเกษตรกร เพิ่มขีดความสามารถในการแข่งขันของภาคการเกษตร รวมทั้ง กระทรวงเกษตรและสหกรณ์ได้วางเป้าหมายในการทํางานรองรับความปกติใหม่ (New Normal) และสร้างเอกภาพในการขับเคลื่อนภารกิจของกระทรวง ซึ่งรวมถึงการพัฒนากําลังคนในภาคการเกษตร พัฒนาและเสริมสร้างความเข้มแข็งของเครือข่าย Young Smart Farmer เพิ่มบทบาทของกลุ่มแม่บ้านเกษตรกรในการพัฒนาคุณภาพชีวิตของครัวเรือน และการสร้างความมั่นคงด้านอาหารของชุมชน รวมทั้งการพัฒนาอาสาสมัครเกษตรหมู่บ้าน (อกม.) ซึ่งเป็นเครือข่ายการทํางานที่สําคัญในพื้นที่
“รัฐบาลดําเนินงานด้วยการกําหนดยุทธศาสตร์ วางนโยบายแบบพุ่งเป้ามองไปข้างหน้า ตามความเหมาะสมจากการประเมินจากสถานการณ์โลก โดยไม่ทิ้งใครไว้ข้างหลัง พร้อมให้การช่วยเหลือเกษตรกรไทย เน้นการทํางานแบบสร้างความเข้มแข็งให้กับทุกส่วน” นายอนุชาฯ กล่าว